ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์และวิธีการขอรับใบอนุญาตการให้บริการอินเทอร์เน็ต โดยที่พระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์และกิจการโทรคมนาคม พ.ศ. ๒๕๔๓ มาตรา ๕๑ (๔) และ (๕) ประกอบกับพระราชบัญญัติการประกอบกิจการโทรคมนาคมพ.ศ. ๒๕๔๔ มาตรา ๗ มาตรา ๘ มาตรา ๙ และมาตรา ๑๑กำหนดให้การพิจารณาอนุญาตและกำกับดูแลการประกอบกิจการโทรคมนาคมรวมทั้งอำนาจในการกำหนดหลักเกณฑ์และวิธีการเกี่ยวกับการอนุญาตการประกอบกิจการโทรคมนาคมเป็นอำนาจของคณะกรรมการกิจการโทรคมนาคมแห่งชาติ(กทช.)และการให้บริการอินเทอร์เน็ตเป็นการประกอบกิจการโทรคมนาคมประเภทหนึ่งซึ่งคณะกรรมการกิจการโทรคมนาคมแห่งชาติได้มีมติเห็นชอบกับนโยบายการให้บริการอินเทอร์เน็ตในการประชุมเมื่อวันศุกร์ที่๒๒ เมษายน พ.ศ. ๒๕๔๘ดังนั้นเพื่อให้การยื่นขออนุญาต การให้บริการอินเทอร์เน็ตเป็นไปโดยมีหลักเกณฑ์เงื่อนไขที่ชัดเจนแน่นอน และสอดคล้องกับบทบัญญัติของกฎหมายคณะกรรมการกิจการโทรคมนาคมแห่งชาติในคราวประชุมครั้งที่ ๓๒/๒๕๔๘ วันพฤหัสบดีที่ ๑๖มิถุนายน พ.ศ. ๒๕๔๘ และวันจันทร์ที่ ๒๐ มิถุนายน พ.ศ. ๒๕๔๘ จึงได้ลงมติเห็นชอบให้ประกาศหลักเกณฑ์และวิธีการขอรับใบอนุญาตการให้บริการอินเทอร์เน็ตไว้ดังต่อไปนี้ข้อ๑ การใช้บังคับบรรดาประกาศระเบียบหรือข้อตกลงใดที่ได้ทำขึ้นก่อนวันที่ประกาศฉบับนี้มีผลใช้บังคับให้มีผลใช้บังคับต่อไปตราบเท่าที่ไม่ขัดหรือแย้งต่อหลักเกณฑ์และเงื่อนไขที่ประกาศกำหนดในประกาศฉบับนี้ จนกว่าประกาศ ระเบียบหรือข้อตกลงนั้นจะสิ้นผลข้อ๒[๑] วันมีผลใช้บังคับประกาศนี้มีผลใช้บังคับนับแต่วันประกาศในราชกิจจานุเบกษาเป็นต้นไปข้อ๓ ในประกาศนี้อินเทอร์เน็ต หมายความว่า เครือข่ายคอมพิวเตอร์และ/หรืออุปกรณ์สื่อสารอิเล็กทรอนิกส์ใดๆ ที่เชื่อมโยงกันเป็นเครือข่ายทั่วโลกและมีการสื่อสารข้อมูลโดยใช้มาตรฐานอินเทอร์เน็ตโปรโตคอล (InternetProtocol หรือ Transmission Control Protocol/InternetProtocol : TCP/IP) ร่วมกันผู้ให้บริการอินเทอร์เน็ต หมายความว่าบุคคลซึ่งให้บริการการเข้าถึงอินเทอร์เน็ตและบริการที่เกี่ยวเนื่องแก่ผู้ใช้บริการที่เป็นบุคคลองค์กร หรือหน่วยงานทั้งภาครัฐและเอกชน ผ่านการเชื่อมต่อใด ๆโดยผู้ใช้บริการจะต้องมีบัญชีการใช้งานกับผู้ให้บริการก่อนคณะกรรมการ หมายความว่าคณะกรรมการกิจการโทรคมนาคมแห่งชาติเจ้าหน้าที่ หมายความว่าพนักงานสำนักงานคณะกรรมการกิจการโทรคมนาคมแห่งชาติซึ่งคณะกรรมการกิจการโทรคมนาคมแห่งชาติมอบหมายข้อ๔ ใบอนุญาตการให้บริการอินเทอร์เน็ตใบอนุญาตการให้บริการอินเทอร์เน็ตมี๓ แบบ ดังต่อไปนี้๔.๑ใบอนุญาตแบบที่หนึ่ง ได้แก่ ผู้ให้บริการอินเทอร์เน็ตประเภทที่ไม่มีโครงข่ายโทรคมนาคมเป็นของตนเอง เช่น บริการอินเทอร์เน็ต (Internet service) และบริการอื่นใดที่คณะกรรมการเห็นสมควร๔.๒ใบอนุญาตแบบที่สอง ได้แก่ผู้ให้บริการอินเทอร์เน็ตที่มีหรือไม่มีโครงข่ายโทรคมนาคมเป็นของตนเองซึ่งเป็นการประกอบกิจการที่มีวัตถุประสงค์ให้บริการจำกัดเฉพาะกลุ่มบุคคลหรือเป็นการประกอบกิจการที่ไม่มีผลกระทบโดยนัยสำคัญต่อการแข่งขันโดยเสรีอย่างเป็นธรรมหรือต่อประโยชน์สาธารณะและผู้บริโภค เช่น บริการสายเช่า (Leased Line) บริการระบบเครือข่ายข้อมูล (Switched Data Service) บริการแบนด์วิธ(Bandwidth Service) บริการศูนย์ข้อมูล (Data Center) และบริการอื่นใดที่คณะกรรมการเห็นสมควร๔.๓ใบอนุญาตแบบที่สาม ได้แก่ผู้ให้บริการอินเทอร์เน็ตที่มีโครงข่ายโทรคมนาคมเป็นของตนเองซึ่งเป็นการประกอบกิจการที่มีวัตถุประสงค์ให้บริการแก่บุคคลทั่วไปจำนวนมากหรืออาจมีผลกระทบโดยนัยสำคัญต่อการแข่งขันโดยเสรีอย่างเป็นธรรมหรืออาจกระทบต่อประโยชน์สาธารณะ หรือมีเหตุจำเป็นต้องคุ้มครองผู้บริโภคเป็นพิเศษเช่น บริการเกตเวย์ออกต่างประเทศ (International Gateway) บริการชุมสายอินเทอร์เน็ต(Internet Exchange) บริการเครือข่ายสื่อสารบรอดแบนด์ (BroadbandNetwork Service) บริการอินเทอร์เน็ตความเร็วสูงผ่านโทรศัพท์บริการสื่อสารร่วมระบบดิจิตอล (Integrated Service Digital Network : ISDN)บริการเข้าถึงเครือข่ายบรอดแบนด์ (Broadband Network AccessService) บริการวงจรเช่าระหว่างประเทศ (InternationalPrivate Leased Circuit : IPLC) และบริการอื่นใดที่คณะกรรมการเห็นสมควรในการขอรับใบอนุญาตการให้บริการอินเทอร์เน็ตแบบที่สองที่มีโครงข่ายโทรคมนาคมเป็นของตนเองและแบบที่สาม ถ้าการประกอบกิจการนั้นต้องมีการใช้คลื่นความถี่หรือใช้ทรัพยากรโทรคมนาคม เช่น เลขหมายโทรคมนาคมผู้ขอรับใบอนุญาตต้องได้รับอนุญาตให้ใช้คลื่นความถี่และได้รับอนุญาตให้ใช้ทรัพยากรโทรคมนาคมนั้นตามเกณฑ์เฉพาะเรื่องที่คณะกรรมการประกาศกำหนดด้วยและต้องอยู่ภายใต้พันธกรณีการจัดให้มีบริการโดยทั่วถึงตามกฎหมายว่าด้วยการประกอบกิจการโทรคมนาคมด้วยการยื่นขอใบอนุญาตการให้บริการเกตเวย์ออกต่างประเทศ(InternationalGateway) บริการวงจรเช่าระหว่างประเทศ (InternationalPrivate Leased Circuit : IPLC) และบริการชุมสายอินเทอร์เน็ต (InternetExchange) แบบที่สาม ให้อยู่ภายใต้เงื่อนเวลาและเงื่อนไขที่คณะกรรมการประกาศกำหนดเป็นการเฉพาะคราวต่อไปข้อ๕ ขอบเขตการอนุญาตผู้ประสงค์ประกอบกิจการที่ต้องมีใบอนุญาตตามข้อ๔ ตั้งแต่หนึ่งแบบขึ้นไป จะต้องยื่นขอรับใบอนุญาตให้ครบทุกแบบ ทั้งนี้ในกรณีที่มีการยื่นขอใบอนุญาตหลายแบบให้มีการจัดแยกบัญชีการบริหารจัดการของแต่ละใบอนุญาตออกจากกันเพื่อประโยชน์ในการตรวจสอบภายหลังใบอนุญาตการให้บริการอินเทอร์เน็ตตามข้อ๔ ไม่รวมถึงการให้บริการเสียงผ่านการให้บริการอินเทอร์เน็ต (Voice over InternetProtocol หรือ Internet telephony) จนกว่าคณะกรรมการจะได้ประกาศกำหนดต่อไปข้อ๖ ระยะเวลาใบอนุญาตเว้นแต่คณะกรรมการเห็นสมควรเป็นอย่างอื่นใบอนุญาตแต่ละแบบมีระยะเวลาดังต่อไปนี้๖.๑ใบอนุญาตแบบที่หนึ่ง มีระยะเวลาหนึ่งปี๖.๒ใบอนุญาตแบบที่สอง มีระยะเวลาไม่เกินห้าปี๖.๓ใบอนุญาตแบบที่สาม มีระยะเวลาไม่เกินสิบปีกรณีการต่ออายุใบอนุญาตแบบที่หนึ่งให้ยื่นคำขอต่ออายุใบอนุญาตล่วงหน้าสิบห้าวันก่อนวันที่ใบอนุญาตเดิมหมดอายุและใบอนุญาตแบบที่สองและแบบที่สามให้ยื่นคำขอต่ออายุล่วงหน้าไม่น้อยกว่าสามสิบวันก่อนวันที่ใบอนุญาตเดิมหมดอายุผู้รับใบอนุญาตทุกแบบที่ประสงค์จะเลิกกิจการให้แจ้งคณะกรรมการทราบล่วงหน้าไม่น้อยกว่าสามสิบวันและในระหว่างอายุใบอนุญาตถ้าผู้รับใบอนุญาตไม่ประสงค์จะให้บริการสำหรับบริการที่ได้รับอนุญาตรายการใดอีกต่อไปผู้รับใบอนุญาตต้องแจ้งเป็นหนังสือให้คณะกรรมการทราบล่วงหน้าไม่น้อยกว่าหกสิบวันพร้อมทั้งต้องนำส่งแผนการบริหารจัดการผู้ใช้บริการมิให้มีผลกระทบต่อการใช้บริการก่อนการระงับการให้บริการดังกล่าวข้อ๗ คุณสมบัติผู้ขอรับใบอนุญาตผู้ขอรับใบอนุญาตในแต่ละแบบจะต้องมีคุณสมบัติตามที่กำหนดไว้ตามพระราชบัญญัติการประกอบกิจการโทรคมนาคมพ.ศ. ๒๕๔๔ รวมทั้งต้องมีคุณสมบัติเพิ่มเติมดังต่อไปนี้๗.๑ผู้ขอรับใบอนุญาตจะต้องมีสภาพนิติบุคคลซึ่งจัดตั้งขึ้นตามกฎหมายไทยหรือได้รับการรับรองสภาพนิติบุคคลตามกฎหมายไทย๗.๒ไม่เคยถูกระงับ ยกเลิกหรือเพิกถอนใบอนุญาตโดยคณะกรรมการมาก่อนเพราะเหตุที่ดำเนินการขัดต่อเงื่อนไขในใบอนุญาต๗.๓ไม่เป็นผู้ถูกพิทักษ์ทรัพย์ตามคำสั่งศาล หรือถูกร้องขอให้มีการฟื้นฟูกิจการตามกฎหมายว่าด้วยล้มละลายอันเป็นเหตุให้เจ้าหนี้หรือบุคคลที่สามซึ่งแต่งตั้งโดยเจ้าหนี้ทำหน้าที่บริหารแทนกรรมการชุดเดิมหรือเข้าสู่กระบวนการล้มละลายหรือถูกศาลพิพากษาและมีคำสั่งให้ยึดทรัพย์เพื่อบังคับคดีเหนือทรัพย์สินของผู้ขอรับใบอนุญาตด้วยประการใดตามกฎหมายว่าด้วยวิธีพิจารณาความแพ่งอันเกี่ยวด้วยการบังคับคดีตามคำพิพากษาหรือคำสั่งศาล๗.๔บุคคลผู้เป็นกรรมการผู้จัดการหรือผู้มีอำนาจในการจัดการของผู้ขอรับใบอนุญาตต้องไม่เคยถูกศาลมีคำพิพากษาถึงที่สุดว่ามีความผิดตามกฎหมายอันเกี่ยวกับข้อมูลข่าวสารกฎหมายเกี่ยวกับทรัพย์สินทางปัญญา ความผิดมูลฐานตามกฎหมายฟอกเงินความผิดตามกฎหมายว่าด้วยยาเสพติด ความผิดเกี่ยวกับเพศตามประมวลกฎหมายอาญาหรือล้มละลายหรือถูกศาลมีคำสั่งพิทักษ์ทรัพย์ข้อ๘ ขั้นตอนการขอรับใบอนุญาตผู้ประสงค์ขอรับใบอนุญาตให้ดำเนินการดังต่อไปนี้๘.๑กรอกแบบคำขอรับใบอนุญาตตามแบบที่คณะกรรมการกำหนดแนบท้ายประกาศฉบับนี้โดยระบุว่าขอรับใบอนุญาตแบบใด และต้องแจ้งลักษณะหรือประเภทที่จะดำเนินการให้ชัดเจน๘.๒ให้ยื่นคำขอและเอกสารหลักฐานต่างๆ ตามความในข้อ ๙ ให้ครบถ้วนพร้อมทั้งสำเนา ๒ชุดมายังเจ้าหน้าที่ด้วยตนเอง หรือทางไปรษณีย์ตอบรับ๘.๓ผู้ยื่นขอรับใบอนุญาตต้องชำระค่าดำเนินการตามอัตราที่คณะกรรมการประกาศกำหนดให้แล้วเสร็จณ วันที่ยื่นคำขอและเอกสารหลักฐานต่างๆ๘.๔คณะกรรมการมีหนังสือแจ้งผลการพิจารณาอนุญาตให้ผู้ยื่นขอรับใบอนุญาตทราบและให้ผู้ยื่นขอรับใบอนุญาตชำระค่าธรรมเนียมใบอนุญาตและค่าใช้จ่ายอื่นใดตามอัตราที่คณะกรรมการประกาศกำหนดให้แล้วเสร็จภายในสิบสี่วันนับแต่วันได้รับหนังสือแจ้งตอบจากคณะกรรมการมิเช่นนั้นจะถือว่าผู้ขอรับใบอนุญาตสละสิทธิในกรณียื่นขอใบอนุญาตหลายแบบให้แยกดำเนินการยื่นขอใบอนุญาตแต่ละแบบออกจากกันข้อ๙ เอกสารหลักฐานที่ต้องใช้ภายใต้บังคับบทบัญญัติมาตรา๘ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ผู้มีความประสงค์ขอรับใบอนุญาตการให้บริการอินเทอร์เน็ต ต้องนำเสนอเอกสารหลักฐานเพื่อให้คณะกรรมการกิจการโทรคมนาคมแห่งชาติพิจารณา ดังต่อไปนี้๙.๑แบบคำขอที่กรอกรายละเอียดครบถ้วน ตามแบบที่คณะกรรมการกำหนดแนบท้ายประกาศนี้๙.๒สำหรับผู้ขอรับใบอนุญาตแบบที่สองที่มีแผนการลงทุนหรือมูลค่าของสินทรัพย์ ณเวลาที่ยื่นคำขอรับอนุญาตเกินกว่า ๑๐,๐๐๐,๐๐๐ บาท(สิบล้านบาท) และผู้ขอรับใบอนุญาตแบบที่สาม ให้แนบเอกสารหลักฐานรับรองสภาพนิติบุคคลซึ่งจัดตั้งขึ้นตามกฎหมายไทยหรือได้รับการรับรองสภาพนิติบุคคลตามกฎหมายไทยรวมทั้งรายละเอียดเกี่ยวกับข้อมูลนิติบุคคล (Corporate profile) ดังกำหนดใน (ก) (ข) (ค) และ (ง) ต่อไปนี้(ก) รายละเอียดเกี่ยวกับบริษัทย่อยผู้ขอรับใบอนุญาตต้องแจกแจงรายละเอียดบริษัทย่อยที่เคยได้รับใบอนุญาตให้ประกอบกิจการ หรือกำลังดำเนินการขอรับใบอนุญาตหรือทำธุรกิจเกี่ยวเนื่องกับบริษัทผู้ขอรับใบอนุญาตในกรณีที่บริษัทที่ผู้ขอรับใบอนุญาต ถือหุ้นในบริษัทย่อยดังกล่าวไม่ว่าทางตรงหรือทางอ้อมเกินกว่าร้อยละ ๕๐ ของทุนชำระแล้วของบริษัทนั้น(ข) รายละเอียดเกี่ยวกับผู้ถือหุ้นรายใหญ่และผู้ถือหุ้นไขว้ผู้ขอรับใบอนุญาตต้องแจกแจงโครงสร้างการถือหุ้นซึ่งรวมทั้งผู้ถือหุ้นรายใหญ่รายเล็ก ที่ถือหุ้นระหว่างร้อยละ ๕ ร้อยละ ๑๐และโครงสร้างธุรกิจที่ผู้ถือหุ้นทำเฉพาะเท่าที่เกี่ยวเนื่องกับบริการโทรคมนาคมรวมถึงโครงสร้างการถือหุ้นไขว้ถ้าทำได้ผู้ถือหุ้นรายใหญ่ หมายถึงผู้ถือหุ้นไม่ว่าโดยทางตรงหรือทางอ้อมในบริษัทที่ขอรับใบอนุญาตรวมกันเกินกว่าร้อยละ ๑๐ ของทุนชำระแล้วของบริษัทที่ขอรับใบอนุญาต ทั้งนี้การถือหุ้นดังกล่าวให้นับรวมถึงหุ้นที่ถือโดยผู้ที่เกี่ยวข้องด้วยการถือหุ้นไขว้ หมายความว่า การที่บริษัทห้างหุ้นส่วน หรือนิติบุคคลอื่นใด ตั้งแต่สองรายขึ้นไปถือหุ้นซึ่งกันและกันโดยมีวัตถุประสงค์เพื่อการเกาะกลุ่มทางธุรกิจหรือเพื่อการสร้างโครงสร้างของกลุ่มบริษัท ห้างหุ้นส่วน หรือนิติบุคคลนั้นโดยเฉพาะโครงสร้างในลักษณะของบริษัทโฮลดิ้งหรือการทำธุรกรรมแบบเครือข่ายที่มีบริษัท ห้างหุ้นส่วนหรือนิติบุคคลหนึ่งทำหน้าที่ควบคุมนโยบายการบริหาร การเงิน การจัดการจนยากแก่การตรวจสอบการเป็นเจ้าของ หรือความสัมพันธ์ระหว่างบริษัทย่อย(ค) รายละเอียดเกี่ยวกับผู้เกี่ยวข้องผู้ขอรับใบอนุญาตต้องแจกแจงความเกี่ยวข้องกับบุคคลอื่นในฐานะการเงินกล่าวคือบุคคลหรือนิติบุคคลที่มีความสัมพันธ์กันดังต่อไปนี้(๑)ห้างหุ้นส่วนสามัญหรือห้างหุ้นส่วนสามัญนิติบุคคลที่บริษัทที่ขอรับใบอนุญาตเป็นหุ้นส่วน(๒) ห้างหุ้นส่วนจำกัดที่บริษัทที่ขอรับใบอนุญาตเป็นหุ้นส่วนจำพวกไม่จำกัดความรับผิดหรือเป็นหุ้นส่วนจำพวกจำกัดความรับผิดที่มีหุ้นรวมกันเกินร้อยละสามสิบของหุ้นทั้งหมดของห้างหุ้นส่วนจำกัด(๓)บริษัทจำกัดหรือบริษัทมหาชนจำกัดที่บริษัทที่ขอรับใบอนุญาตหรือห้างหุ้นส่วนตาม (๑)หรือ (๒) ถือหุ้นรวมกันเกินร้อยละสามสิบของจำนวนหุ้นที่จำหน่ายได้แล้วทั้งหมดของบริษัทนั้นหรือ(๔)บริษัทจำกัดหรือบริษัทมหาชนจำกัดที่บริษัทที่ขอรับใบอนุญาตหรือห้างหุ้นส่วนตาม (๑)หรือ (๒) หรือบริษัทตาม (๓)ถือหุ้นรวมกันเกินกว่าร้อยละสามสิบของจำนวนหุ้นที่จำหน่ายได้แล้วทั้งหมดของบริษัทนั้น(๕) นิติบุคคลที่บริษัทที่ขอรับใบอนุญาตสามารถมีอำนาจในการจัดการในฐานะเป็นผู้แทนของนิติบุคคลนั้น(ง) รายละเอียดเกี่ยวกับบุคคลที่เกี่ยวโยงกันผู้ขอรับใบอนุญาตต้องแสดงรายชื่อและรายละเอียดของบุคคลที่เกี่ยวโยงกันกล่าวคือ(๑) ผู้บริหารและผู้บริหารที่เกี่ยวพันทางเครือญาติกับผู้ถือหุ้นรายใหญ่ผู้ถือหุ้นรายใหญ่ผู้มีอำนาจควบคุมหรือกำกับดูแลกิจการของบริษัทหรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทที่ขอรับใบอนุญาต หรือบริษัทย่อยรวมทั้งผู้ที่เกี่ยวข้องและญาติสนิทของบุคคลดังกล่าว(๒) นิติบุคคลใดๆ ที่มีผู้ถือหุ้นรายใหญ่หรือผู้มีอำนาจควบคุมเป็นบุคคลดังต่อไปนี้ของบริษัทที่ขอรับใบอนุญาตหรือบริษัทย่อย(๒.๑) ผู้บริหาร(๒.๒) ผู้ถือหุ้นรายใหญ่(๒.๓) ผู้มีอำนาจควบคุม กำกับดูแล หรือเป็นผู้กระทำการแทน(๒.๔) บุคคลที่จะได้รับการเสนอให้เป็นผู้บริหารหรือผู้มีอำนาจควบคุมกำกับดูแล หรือเป็นผู้กระทำการแทน(๒.๕) ผู้ที่เกี่ยวข้องและญาติสนิทของบุคคลตาม (ก) ถึง (ง)(๓) บุคคลใด ๆ ที่โดยพฤติการณ์บ่งชี้ได้ว่าเป็นผู้ทำการแทนหรืออยู่ภายใต้อิทธิพลของบุคคลตาม (๑) ถึง (๒) ต่อการตัดสินใจ การกำหนดนโยบายการจัดการ หรือการดำเนินงานอย่างมีนัยสำคัญหรือบุคคลอื่นที่มีพฤติการณ์ทำนองเดียวกัน เช่น ที่ปรึกษา ผู้ประสานงานหรือตัวแทนเชิด๙.๓หนังสือมอบอำนาจให้ดำเนินการยื่นขอใบอนุญาต๙.๔รายละเอียดโดยสังเขปของรูปแบบบริการพร้อมทั้งรายละเอียดเกี่ยวกับองค์ประกอบเครือข่าย (Network Configuration) และอุปกรณ์สื่อสารอิเล็กทรอนิกส์ต่างๆ ที่จะใช้ในการให้บริการ๙.๕แผนหรือมาตรการการรักษาความปลอดภัยและความน่าเชื่อถือของโครงข่าย (Network Security andReliability Plan) ที่จะใช้สำหรับการให้บริการ๙.๖ผังโครงสร้างการบริหารจัดการ (Organization Chart)๙.๗กรณีเป็นการต่ออายุใบอนุญาตให้นำส่งฐานะและผลดำเนินการด้านการเงินที่ผ่านมาของผู้รับอนุญาตประกอบการพิจารณา๙.๘กรณีผู้ขอรับใบอนุญาตแบบที่สามให้ยื่นข้อเสนอการเชื่อมต่อหรือใช้โครงข่ายโทรคมนาคมและจุดที่สามารถให้เชื่อมต่อหรือใช้โครงข่าย (Point of Interconnection) ให้ชัดเจนในกรณีที่คณะกรรมการต้องการข้อมูลหรือรายละเอียดใดเพิ่มเติมเพื่อประกอบการพิจารณาผู้ยื่นขอรับใบอนุญาตจะต้องส่งข้อมูลและรายละเอียดเพิ่มเติมตามที่คณะกรรมการกำหนดข้อ๑๐ วิธีการพิจารณาในการออกใบอนุญาต๑๐.๑เจ้าหน้าที่ตรวจสอบคุณสมบัติตามข้อ ๗ และความครบถ้วนของเอกสารหลักฐานตามข้อ ๙๑๐.๒เจ้าหน้าที่นำเสนอผลการตรวจสอบคุณสมบัติ และเอกสารให้คณะกรรมการพิจารณาในกรณีที่ผู้ยื่นขอรับใบอนุญาตนำส่งเอกสารหลักฐานไม่ครบถ้วนเจ้าหน้าที่จะไม่นำเสนอรายละเอียดให้คณะกรรมการพิจารณาจนกว่าจะได้รับเอกสารครบถ้วนถูกต้อง๑๐.๓กรณีการยื่นขอใบอนุญาตการให้บริการแบบที่สองและแบบที่สามเจ้าหน้าที่ต้องนำเสนอผลการตรวจสอบคุณสมบัติและเอกสารให้คณะกรรมการพิจารณาภายในหกสิบวัน๑๐.๔คณะกรรมการจะพิจารณาและแจ้งผลให้ผู้ยื่นขอรับใบอนุญาตทราบภายในสามสิบวันหลังจากที่คณะกรรมการได้รับข้อมูลและรายละเอียดประกอบการพิจารณาครบถ้วนแล้ว๑๐.๕ใบอนุญาตให้มีผลนับแต่วันที่คณะกรรมการพิจารณาอนุญาต ทั้งนี้เจ้าหน้าที่จะจัดส่งใบอนุญาตให้ผู้รับอนุญาตภายในสิบห้าวันนับจากวันที่ผู้ได้รับใบอนุญาตชำระค่าธรรมเนียมและค่าใช้จ่ายอื่นใดตามอัตราที่คณะกรรมการประกาศกำหนดแล้วเสร็จและให้เจ้าหน้าที่รายงานผลการจัดส่งใบอนุญาตให้คณะกรรมการทราบโดยมิชักช้าข้อ๑๑ หลักเกณฑ์การพิจารณาอนุญาตการพิจารณาอนุญาตการให้บริการอินเทอร์เน็ตแบบที่หนึ่งตามข้อ ๔ คณะกรรมการจะพิจารณาจากคุณสมบัติตามข้อ ๗ และเอกสารหลักฐานตามข้อ ๙เป็นเกณฑ์ ทั้งนี้หากผู้ขอรับใบอนุญาตแบบที่หนึ่งซึ่งเป็นผู้ประกอบการที่มีลักษณะเป็นวิสาหกิจขนาดกลางและขนาดย่อมตามกฎหมายว่าด้วยการส่งเสริมวิสาหกิจขนาดกลางและขนาดย่อมร้องขอคณะกรรมการอาจผ่อนผันการปฏิบัติตามกระบวนการขั้นตอนที่กำหนดในประกาศฉบับนี้ได้เป็นรายกรณี เท่าที่ไม่ขัดกับเงื่อนไขที่กำหนดในกฎหมายว่าด้วยการประกอบกิจการโทรคมนาคมการพิจารณาอนุญาตการให้บริการอินเทอร์เน็ตแบบที่สองและแบบที่สาม คณะกรรมการจะพิจารณาจากคุณสมบัติตามข้อ ๗ และเอกสารหลักฐานตามข้อ ๙ประกอบกับความเหมาะสมทางเทคนิค ความเหมาะสมทางการเงินและเศรษฐกิจของโครงการความสอดคล้องกับแผนแม่บท กิจการโทรคมนาคมแห่งชาติ และพฤติการณ์แวดล้อมอื่นใดทั้งนี้ ในกรณีที่จำเป็นและเหมาะสมคณะกรรมการอาจกำหนดเงื่อนไขและวิธีการอื่นใดเพิ่มเติมให้ผู้ยื่นขอรับใบอนุญาตต้องปฏิบัติก็ได้ข้อ๑๒ การต่ออายุใบอนุญาตผู้ประสงค์ต่ออายุใบอนุญาตจะต้องไม่กระทำการใดผิดเงื่อนไขใบอนุญาตที่เคยได้รับมีคุณสมบัติครบถ้วนตามข้อ๗ และต้องดำเนินการดังต่อไปนี้๑๒.๑กรณีการต่ออายุใบอนุญาตแบบที่หนึ่ง ให้ยื่นคำขอต่ออายุใบอนุญาตล่วงหน้าสิบห้าวันก่อนวันที่ใบอนุญาตเดิมหมดอายุ และใบอนุญาตแบบที่สองและแบบที่สามให้ยื่นคำขอต่ออายุล่วงหน้าไม่น้อยกว่าสามสิบวันก่อนวันที่ใบอนุญาตเดิมหมดอายุโดยกรอกแบบฟอร์มให้ครบถ้วน พร้อมทั้งแนบเอกสารหลักฐานตามข้อ ๗ประกอบการยื่นขอต่ออายุพร้อมทั้งชำระค่าดำเนินการตามอัตราที่คณะกรรมการประกาศกำหนดให้เสร็จสิ้น๑๒.๒เจ้าหน้าที่นำเสนอเอกสารหลักฐานประกอบการขอต่ออายุให้คณะกรรมการพิจารณา๑๒.๓คณะกรรมการมีหนังสือแจ้งตอบหนังสือคำร้องขอต่ออายุใบอนุญาตของผู้รับใบอนุญาตไม่ว่าจะเป็นกรณีให้ความเห็นชอบหรือปฏิเสธคำร้องภายในสามสิบวันนับแต่วันได้รับคำร้อง๑๒.๔ให้นำความในข้อ ๑๐ และข้อ ๑๑ มาใช้บังคับกับกรณีการต่ออายุใบอนุญาตโดยอนุโลมข้อ๑๓ การระงับ ยกเลิกหรือเพิกถอนใบอนุญาตการให้บริการอินเทอร์เน็ตคณะกรรมการอาจพิจารณาระงับยกเลิกหรือเพิกถอนใบอนุญาตการให้บริการอินเทอร์เน็ตได้ในกรณีดังต่อไปนี้๑๓.๑กรณีผู้ได้รับใบอนุญาตมีความประสงค์จะยกเลิกการให้บริการ๑๓.๒กรณีผู้ได้รับใบอนุญาตให้บริการอื่นใดที่นอกเหนือจากที่ได้รับอนุญาตหรือไม่มีการเปิดให้บริการที่ได้รับอนุญาตภายในระยะเวลาที่คณะกรรมการประกาศกำหนดโดยมิได้แจ้งเหตุผลอันสมควรต่อคณะกรรมการหรือผู้ได้รับอนุญาตไม่ชำระค่าธรรมเนียมใบอนุญาตภายในระยะเวลาที่กำหนด๑๓.๓กรณีที่มีความจำเป็นเพื่อประโยชน์ในการรักษาความมั่นคงของรัฐรักษาผลประโยชน์ส่วนรวมหรือมีความจำเป็นที่ต้องปกป้องความสงบเรียบร้อย หรือศีลธรรมอันดีของประชาชน๑๓.๔กรณีผู้รับใบอนุญาตทำผิดเงื่อนไขในใบอนุญาตไม่ว่าส่วนหนึ่งส่วนใดหรือทั้งหมดและไม่ทำการแก้ไขให้ถูกต้องภายในสามสิบวันนับจากได้รับหนังสือแจ้งจากสำนักงานคณะกรรมการกิจการโทรคมนาคมแห่งชาติ๑๓.๕ผู้รับใบอนุญาตเลิกกิจการ หรือดำเนินการชำระบัญชี หรือมีคำสั่งศาลให้พิทักษ์ทรัพย์หรืออยู่ในกระบวนการฟื้นฟูกิจการตามกฎหมายว่าด้วยล้มละลายอันเป็นเหตุให้เจ้าหนี้หรือบุคคลที่สามซึ่งแต่งตั้งโดยเจ้าหนี้ทำหน้าที่บริหารแทนกรรมการชุดเดิมหรือเข้าสู่กระบวนการล้มละลาย๑๓.๖ผู้รับใบอนุญาต กรรมการผู้จัดการผู้จัดการหรือผู้มีอำนาจในการจัดการของผู้รับใบอนุญาตได้ถูกศาลมีคำพิพากษาถึงที่สุดว่ามีความผิดตามกฎหมายว่าด้วยการประกอบกิจการโทรคมนาคมกฎหมายว่าด้วยวิทยุคมนาคม หรือกฎหมายว่าด้วยการคุ้มครองผู้บริโภค๑๓.๗ผู้รับใบอนุญาตละเลยไม่ปฏิบัติตามคำสั่งของคณะกรรมการ และเลขาธิการโดยไม่มีเหตุผลอันสมควร๑๓.๘กรณีอื่นใดที่คณะกรรมการเห็นสมควรคณะกรรมการไม่รับผิดชอบต่อความเสียหายใดๆทั้งสิ้นอันเนื่องมาจากการระงับ ยกเลิก หรือเพิกถอนใบอนุญาตของผู้รับอนุญาตในกรณีที่มีการระงับยกเลิก หรือเพิกถอนใบอนุญาตตามความในข้อนี้ผู้รับใบอนุญาตไม่อาจเรียกร้องค่าชดเชยค่าสินไหมทดแทน หรือค่าเสียหายอื่นใดจากคณะกรรมการหรือสำนักงานคณะกรรมการกิจการโทรคมนาคมแห่งชาติภายใต้บังคับมาตรา๑๕ วรรคสาม แห่งพระราชบัญญัติการประกอบกิจการโทรคมนาคม พ.ศ. ๒๕๔๔คณะกรรมการอาจแก้ไขเปลี่ยนแปลงเงื่อนไขในใบอนุญาตให้สอดคล้องกับสถานการณ์สำคัญซึ่งต้องคุ้มครองประโยชน์สาธารณะหรือกรณีกฎหมายหรือพฤติการณ์เปลี่ยนแปลงไปก็ได้ข้อ๑๔ มาตรการเพื่อการแข่งขันผู้ได้รับใบอนุญาตต้องปฏิบัติตามหลักเกณฑ์และมาตรการดังต่อไปนี้๑๔.๑กรณีผู้รับใบอนุญาตตั้งแต่สองรายขึ้นไปต้องการควบรวมกิจการหรือเข้าร่วมกันเป็นบริษัทคู่ค้าหรือทำสัญญาใดที่ให้ผู้รับอนุญาตอีกฝ่ายมีอำนาจควบคุมกำกับดูแลหรือสั่งการหรือกระทำการแทนคู่สัญญาอีกฝ่ายที่เป็นผู้รับใบอนุญาตหรือล่วงรู้ข้อมูลทางการค้าของผู้รับอนุญาตอีกฝ่ายอันมีลักษณะที่เป็นหรืออาจเป็นการกีดขวางการแข่งขันอย่างเป็นธรรมในตลาดจะต้องขอความเห็นชอบจากคณะกรรมการก่อน๑๔.๒ผู้รับใบอนุญาตต้องไม่โอนสิทธิในใบอนุญาต อนุญาตต่อ หรือโอนส่วนหนึ่งส่วนใดหรือทั้งหมดของโครงข่ายโทรคมนาคมให้กับบุคคลอื่นอันทำให้มีผลกระทบต่อการบริการตามใบอนุญาตที่ได้รับตลอดอายุใบอนุญาตเว้นแต่จะได้รับความเห็นชอบจากคณะกรรมการก่อน๑๔.๓ผู้รับใบอนุญาตต้องดำเนินงานให้บริการโครงข่ายโทรคมนาคมและให้บริการสำหรับบริการที่ได้รับอนุญาตบนพื้นฐานของการค้าปกติกับผู้ใช้บริการและผู้เชื่อมต่อโครงข่ายโทรคมนาคมของตน โดยไม่เลือกปฏิบัติ๑๔.๔ผู้รับใบอนุญาตต้องบันทึกค่าใช้จ่ายทั้งหมดในธุรกรรมที่สำคัญระหว่างทุกส่วนของการให้บริการในบริการที่ได้รับอนุญาตและกิจการอื่นของตนลงในระบบบัญชีและเก็บรักษาเอกสารที่จำเป็นเพื่อประโยชน์ในการตรวจสอบตามมาตรฐานทางบัญชีอันเป็นที่ยอมรับกันโดยทั่วไปเพื่อให้คณะกรรมการหรือบุคคลที่คณะกรรมการแต่งตั้งสามารถตรวจสอบและประเมินต้นทุนการประกอบกิจการของผู้รับใบอนุญาตได้ตลอดระยะเวลาของอายุใบอนุญาต๑๔.๕ภายใต้พฤติการณ์และสภาวการณ์เดียวกันผู้รับใบอนุญาตต้องปฏิบัติกับผู้ใช้บริการโดยเท่าเทียมกันและต้องเสนอการให้บริการสำหรับบริการที่ได้รับอนุญาตบนข้อกำหนดและเงื่อนไขเดียวกันต่อผู้ใช้บริการที่มีพฤติการณ์และสภาวการณ์คล้ายคลึงกัน๑๔.๖ผู้รับใบอนุญาตต้องไม่กระทำการใดที่คณะกรรมการเห็นว่ามีวัตถุประสงค์หรือมีผลกระทบหรืออาจมีผลกระทบต่อการแข่งขันอย่างเป็นธรรมในตลาดอย่างมีนัยสำคัญสำหรับโครงข่ายโทรคมนาคมหรือการให้บริการสำหรับบริการที่ได้รับอนุญาตของผู้รับใบอนุญาตหรือสำหรับบริการโทรคมนาคมหรือเครื่องอุปกรณ์โทรคมนาคมของบุคคลอื่น ทั้งนี้ การกระทำที่คณะกรรมการอาจพิจารณาว่ามีวัตถุประสงค์หรือมีผลกระทบดังกล่าวอาจหมายความรวมถึงกรณีดังต่อไปนี้(ก) การเข้าทำ สัญญาหรือความตกลงอื่นใดโดยสมรู้กันหรือการดำเนินการร่วมมือกันกับบุคคลอื่นอันส่งผลกระทบต่อสภาวการณ์การแข่งขันของผู้รับใบอนุญาตรายอื่น(ข) การเข้าทำสัญญาหรือความตกลงกับบุคคลอื่นใดเกี่ยวกับค่าบริการหรือค่าธรรมเนียมสำหรับบริการอินเทอร์เน็ต หรือเครื่องอุปกรณ์โทรคมนาคมอันมีลักษณะเป็นการทำลาย กีดกัน บั่นทอน หรือขัดขวางการแข่งกันอย่างเป็นธรรมหรือขัดขวางต่อการเข้าตลาดของผู้ประกอบการรายใหม่(ค) การร่วมกันไม่ขายสินค้าหรือบริการให้กับผู้รับใบอนุญาตรายอื่นหรือบุคคลอื่นที่มิใช่บริษัทลูก หรือบริษัทในเครือของตน(ง)การเข้าจัดการแต่เพียงผู้เดียวหรือร่วมกันหลายคนโดยมีผลหรืออาจมีผลเป็นการกีดกันไม่ให้คู่แข่งเข้าถึงหรือมีช่องทางจำหน่ายผลิตภัณฑ์หรือบริการที่จะแข่งขันกับผลิตภัณฑ์หรือบริการของผู้รับใบอนุญาตหรือของบุคคลหรือนิติบุคคลที่เป็นผู้ถือหุ้นของตน(จ) การทำสัญญาหรือความตกลงใดๆ กับผู้ประกอบการในธุรกิจโทรคมนาคมหรือผู้ให้บริการเกี่ยวกับเครื่องอุปกรณ์โทรคมนาคมรายอื่นเพื่อแบ่งส่วนแบ่งทางการตลาดโดยการตกลงแบ่งตามแนวพื้นที่ทางภูมิศาสตร์หรือแนวทางอื่นใดที่คณะกรรมการเห็นว่าเป็นการตกลงแบ่งส่วนแบ่งทางการตลาดหรือจัดระเบียบของตลาดโดยมิชอบ(ฉ)การให้สิทธิพิเศษอย่างไม่เหมาะสมหรือการรับประโยชน์อันไม่เป็นธรรมจากบริษัทในเครือหรือการเลือกปฏิบัติใดๆ อันมีผลกระทบต่อการแข่งขันอย่างเป็นธรรมในตลาดหากคณะกรรมการเห็นว่าผู้รับใบอนุญาตรายอื่นอาจตกอยู่ในสถานการณ์เสียเปรียบในการแข่งขันอย่างมากหรือทำให้การแข่งขันลดลงอย่างมีนัยสำคัญหรือจะมีผลเป็นการกีดกันการเข้าตลาดของผู้ประกอบการรายใหม่๑๔.๗หลักเกณฑ์ หรือมาตรการอื่นใดอันเกี่ยวกับการแข่งขันที่คณะกรรมการประกาศกำหนดเพิ่มเติมในภายหลังข้อ๑๕ มาตรการเพื่อสังคมผู้รับใบอนุญาตการให้บริการอินเทอร์เน็ตพึงระมัดระวังมิให้ผู้ใช้บริการนำเครือข่ายอินเทอร์เน็ตไปใช้โดยมิชอบหรือเผยแพร่ซึ่งข้อมูลอันอาจทำลายความสงบเรียบร้อยหรือศีลธรรมอันดีของประชาชนและพึงสนับสนุนหน่วยงานของรัฐและเอกชนที่ส่งเสริมการสร้างวินัยการใช้อินเทอร์เน็ตเพื่อการสร้างความเข้าใจอันดีและสร้างสรรค์บทเฉพาะกาลข้อ๑๖ผู้ให้บริการอินเทอร์เน็ตที่ได้รับการคุ้มครองตามมาตรา ๓๓๕ (๒)ของรัฐธรรมนูญแห่งราชอาณาจักรไทย พ.ศ. ๒๕๔๐ มาตรา ๗๘ แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ และมาตรา ๗๙ มาตรา ๘๐ และมาตรา ๘๑แห่งพระราชบัญญัติประกอบกิจการโทรคมนาคม พ.ศ. ๒๕๔๔ยังคงมีสิทธิให้บริการอินเทอร์เน็ตต่อไป หากสัญญาหรือข้อตกลงนั้นเกิดขึ้นโดยชอบด้วยกฎหมายก่อนวันที่พระราชบัญญัติการประกอบกิจการโทรคมนาคมพ.ศ. ๒๕๔๔ มีผลใช้บังคับโดยต้องอยู่ภายใต้หลักเกณฑ์และเงื่อนไขการกำกับดูแลที่กำหนดในประกาศฉบับนี้จนกว่าข้อตกลงหรือสัญญาดังกล่าวสิ้นผล ทั้งนี้ไม่ตัดสิทธิผู้ให้บริการอินเทอร์เน็ตที่มีความประสงค์จะยื่นขอใบอนุญาตก่อนวันที่สัญญาหรือข้อตกลงดังกล่าวหมดอายุข้อ๑๗ผู้ให้บริการอินเทอร์เน็ตตามความในข้อ ๑๖ที่ให้บริการอยู่แล้วและประสงค์จะให้บริการต่อไปหลังจากที่ข้อตกลงหรือสัญญาเดิมสิ้นสุดลงต้องมายื่นคำขอรับใบอนุญาตในสามสิบวันนับแต่วันที่สัญญาสิ้นผลโดยไม่ต้องนำส่งรายละเอียดตามข้อ๗.๒ (ก) (ง)แต่ให้ยื่นเอกสารแสดงรายละเอียดเกี่ยวกับการประกอบกิจการที่ได้ทำไว้กับการสื่อสารแห่งประเทศไทย(บริษัท กสท โทรคมนาคม จำกัด (มหาชน)) ทั้งหมดแทนโดยในระหว่างระยะเวลาดังกล่าวให้ผู้มายื่นคำขอมีสิทธิได้รับใบอนุญาตการประกอบกิจการไปพลางก่อนใบอนุญาตที่ออกตามความในวรรคหนึ่งให้มีผลใช้บังคับไม่เกินเก้าสิบวันนับแต่วันที่ได้รับใบอนุญาตข้อ๑๘ผู้ให้บริการอินเทอร์เน็ตตามความในข้อ ๑๖ที่ได้ทำความตกลงกับการสื่อสารแห่งประเทศไทย (บริษัท กสท โทรคมนาคม จำกัด (มหาชน))เพื่อเปลี่ยนการอนุญาต สัมปทานหรือสัญญานั้นเป็นการได้รับใบอนุญาตตามพระราชบัญญัติการประกอบกิจการโทรคมนาคม พ.ศ.๒๕๔๔ต้องมายื่นคำขอรับใบอนุญาตภายในสามสิบวันนับแต่วันที่ได้ตกลงเปลี่ยนสัญญาดังกล่าวโดยให้ได้รับสิทธิประกอบกิจการตามขอบเขตการให้บริการเดิมที่คู่กรณีได้ตกลงกันและตามระยะเวลาที่เหลืออยู่ของการอนุญาตสัมปทานหรือสัญญานั้นเท่าที่ไม่ขัดหรือแย้งกับหลักเกณฑ์และเงื่อนไขการกำกับดูแลตามประกาศนี้ให้นำความตามข้อ๑๗ มาใช้บังคับกับผู้ให้บริการอินเทอร์เน็ตตามความในวรรคหนึ่งโดยอนุโลมประกาศ ณ วันที่ ๒๐มิถุนายน พ.ศ. ๒๕๔๘พลเอก ชูชาติ ืพรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑.คำแนะนำสำหรับผู้ยื่นขอใบอนุญาตการให้บริการอินเทอร์เน็ต๒.แบบคำขอรับใบอนุญาตการให้บริการอินเทอร์เน็ต(ดูข้อมูลจากภาพกฎหมาย)วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑]ราชกิจจานุเบกษา เล่ม ๑๒๒/ตอนพิเศษ ๔๕ ง/หน้า ๑๒/๒๒ มิถุนายน ๒๕๔๘